Diari Oficial de la Generalitat Valenciana


Sumari del DOGV 113, del 19-07-1983 (1983/802336)

DECRET 88/1983, de 18 de juliol, pel qual s'accepta la cessió de l'us de dos immobles propietat de l'Estat, pel termini de vint anys, per a instal-lar la seu de les Corts Valencianes.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/07/18/88/dof/vci/html**

### Dades del document

Número de DOGV
:   113

Data del DOGV
:   19-07-1983

Secció del DOGV
:   DISPOSICIONS GENERALS

Número del document
:   1983/802336


Data del document
:   18-07-1983

Organisme emissor
:   Conselleria d'Economia i Hisenda

Tipus de document
:   Decret

Decret 88/1983, de 18 de juliol, pel qual s'accepta la cessió de l'ús de dos immobles, propietat de l'Estat, pel termini de vint anys, per a instal.lar la seu de les Corts Valencianes.  
Per Reial Decret 1.889/l983, d?1 de juliol («B.O.E.» de 8 de juliol), ha estat cedit a la Generalitat Valenciana, i a sol·licitud d'aquesta, l?ús per vint anys de dos immobles propietat de l'Estat situats a València, un denòminat Palau de Benicarló, ubicat al carrer de Sant Llorenç, número 4, i l'altre consistent en solar al carrer de la Unió, números 8 i 10; ambdós amb la finalitat determinant d'instal·lar-hi les Corts Valencianes, a efectes de la qual cosa s'autoritza la Generalitat per a realitzar les obres de conservació i millora que considere necesàries, les quals quedaran en benefici de la propietat i es disposa que totes les despeses, tant ordinàries com extraordinàries que originen els immobles durant el temps de duració del contracte aniran per compte d'aquella.   
D'acord amb el que disposen els articles 2 i 9 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb l'article 24 de la Llei de Patrimoni de l'Estat a què els esmentats preceptes remeten, i amb l'article 18 del Decret de 3 de desembre de 1982, pel qual s'aprova el Reglament de Règim Interior del Consell, pertoca a aquest Organ en Ple l'acceptació de la cessió d'ús indicada.   
En atenció a aquests motius, a proposta del Conseller d'Economia i Hisenda, i amb la prèvia deliberació del Consell en la reunió del dia 18 de juliol de 1983,   
DECRETE:   
Primer. S'accepta la cessió de l'Estat a la Generalitat Valenciana de l'ús per vint anys, i amb finalitat d'instal·lar la seu de les Corts Valencianes, dels immobles següents:   
a) Palau de Benicarló, situat a la plaça de Sant Llorenç, número 4, de València, amb una extensió de solar de 2.178 metres quadrats i superficie total construïda de 3.184 metres quadrats: consta de quatre plantes i soterrani. Els confrontants són els següents: esquerra, cases núms. 2, 4 i 6 del carrer Mur de Santa Anna i cases núms. 4 i 5 del carrer Comte de Trènor; dreta, carrer de la Unió, solar propietat de l'Estat; i fons, cases núms. 3, 5 i 7 del carrer de la Llibertat.  
b) Sòlar situat a València, carrer de la Unió, números 8 i 10, amb una extensió superficial de 697 metres quadrats. Els confrontants són els següents: dreta, entrant, Concepció Serrano i March i cases E i F del carrer de la Llibertat; esquerra, plaça de Sant Llorenç i cases A i B del carrer Mur de Santa Anna; i fons, cases números 4 i 5 del carrer Comte Trènor.   
La Generalitat Valenciana podrà realitzar-hi les obres de conservació i millora que considere necessàries, les quals quedaran en benefici de la propietat.   
Segon. El dret d'ús dels immobles, amb les instal·lacions annexes, haurà d'incorporar-se a l'Inventari General de Béns de la Generalitat Valenciana i d'inscriure's al seu nom. al Registre de la Propietat, i s'afectarà posteriorment a les Corts Valencianes, destinat a la finalitat de la cessió, la qual haurà d'entendre's realitzada mentre no s'altere la dedicació dels terrenys i instal·lacions per a la finalitat per a la qual foren cedits.   
Tercer. La Conselleria d'Economia i Hisenda, a través dels Serveis patrimonials, realitzarà els tràmits necessaris per a l'efectivitat de tot el que disposa aquest Decret.   
Cosa que fem pública perquè en prengueu coneixement.   
Donat a València, a 18 de juliol de 1983.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI